El ple aprova l'adhesió a l'Autoritat de Transport Metropolità de València i rebrà una subvenció de 77.560 €
31 d’octubre 2018

![Imagen 1](/media/hx3b5czx/_00_mac_rosermaestro_01.jpg)

El ple de l'Ajuntament de Sagunt, celebrat este dimarts 30 d'octubre, va aprovar l'adhesió del municipi a l'Autoritat de Transport Metropolità de València (ATMV), mesura que permetrà rebre una subvenció de 77.567 euros, que es destinarà al transport urbà. Tots els partits polítics van votar a favor de l'adhesió, excepte el Partit Popular que es va abstenir al·legant falta d'informació de l'expedient. La proposta va ser presentada per la delegada de Mobilitat urbana, Roser Maestro.

  

Esta és la primera vegada que la ATMV ha sigut inclosa com a beneficiària d'una subvenció nominativa concedida per l'Administració estatal en matèria de transport metropolità, per import màxim de 10 milions d'euros per a 2018. A més, a diferència de la convocatòria de subvencions estatal, la concessió de la subvenció per part de la ATMV inclourà no solament als municipis obligats a disposar de transport urbà, sinó també a tots aquells que, sense tenir esta obligació, disposen d'este transport en 2018.

  

La distribució de fons prevista s'ha realitzat d'acord amb un criteri objectiu, consistent en la mitjana ponderada de la població al quadrat de 2017. A més, l'oferta de transport s'ha mesurat calculant el nombre de vehicles-km anuals recorreguts en 2017 i la demanda d'usuaris, amb el nombre de viatgers anuals transportats en 2017, tot açò en virtut de les dades subministrades pels mateixos municipis.

  

Així mateix, i tal com va explicar la regidora de Mobilitat urbana, Roser Maestro, esta aportació econòmica, que permetrà realitzar millores, solament es podrà obtenir si el municipi està adherit a la ATMV.

  

L'Autoritat de Transport Metropolità de València (ATMV) és un organisme autònom de la Generalitat adscrit a la conselleria competent en matèria de transport, creat amb l'objecte d'exercir, en l'àrea de transport metropolità de València i en règim de cooperació institucional per a la gestió conjunta i coordinada les competències en matèria de transport públic regular de viatgers de la Generalitat i les dels municipis integrants de l'Àrea de Transport Metropolità de València que s'adherisquen mitjançant la delegació de les seues competències en matèria de transport urbà.​

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-l-adhesió-a-l-autoritat-de-transport-metropolità-de-valència-i-rebrà-una-subvenció-de-77-560/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-l-adhesió-a-l-autoritat-de-transport-metropolità-de-valència-i-rebrà-una-subvenció-de-77-560/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-l-adhesió-a-l-autoritat-de-transport-metropolità-de-valència-i-rebrà-una-subvenció-de-77-560/ "Linked In")
*   [](mailto:?body=https://aytosagunto.es/va/actualitat/el-ple-aprova-l-adhesió-a-l-autoritat-de-transport-metropolità-de-valència-i-rebrà-una-subvenció-de-77-560/)